title: I Jaran Nayanin Macan
text: Disubané teked sig tongoné I Jaran, laut ngomong, “Ih Nyai Jaran, ené panak Nyainé buka dadua pangenahné dogén ia seger, sujatinné anak ia gelem sanget né. Yen kanti buin makelo kekéné, tusing buungan ia lakar mati. Wiréh kéto, ané jani melahan ubadin pianaké, apang tusing nyangetang ia nandang sakit. Nah déwéké ja lakar ngubadin panak Nyainé ené, sawiréh déwéké tusing dadi ati nolih panak Nyainé buka kéné”.